יין-יאנג

יין-יאנג (בסינית מסורתית: 陰陽; בסינית מפושטת: 阴阳; בפין-יין: yīnyáng; בהנג'ה: 陰陽- ŭmyang (). בכתב מונגולי: ᠡ‍ᠠ‍ᠷᠭ᠎᠎ᠠ ᠪᠢᠯᠡᠭ ᠠᠷᠭ᠎ᠠ ᠪᠢᠯᠢᠭ. בתו מחשב: ☯) הוא מונח בפילוסופיה והמטפיזיקה הסינית העתיקה, בעיקר הדאואיסטית, המתאר ניגודים משלימים המצויים בכל הדברים המוחשיים והמופשטים. 

תפישה זו נקראת יין-יאנג, לא יאנג-יין, רק משום שלראשון היגוי מועדף בסינית (ראו ערך מנדרינית תקנית דרושה הבהרה- המונח יין-יאנג עתיק והתקן מודרני), לסדר המלים אין שום משמעות תרבותית או פילוסופית. 

 סמלים 
ממוזער|גרסה קלטית של הסמל
ממוזער|במרכז של מנדלה הודית
דרך אחת לרשום את הסמלים של יין-יאנג היא קו מלא (יאנג) וקו מרוסק (יין), שאותו ניתן לחלק לארבע רמות של יין-יאנג. חלוקה נוספת תיצור שמונה טריגרמות (trigrams). ארבע משמונה טריגרמות אלו מופיעות בדגל קוריאה הדרומית סביב סמל הטגווק.

טריגרמות יין-יאנגטריגרמהייצוג בינארי (0- יין. 1- יאנג.)טריגרמהייצוג בינארי (0- יין. 1- יאנג.)75px00075px10075px|סערה00175px|אש10175px|מים01075px11075px01175px|שמים111

 טאיג'יטו 
דרך אחרת להצגת יין-יאנג היא הסמל ☯ מסמלי הטאיג'יטו (Taijitu; בסינית: 太極圖; המילה מורכבת משלוש מילים טאי ג'י טו בפירוש מילולי "תרשים של הבסיס העליון"). הגרעין השחור שבשטח יאנג מייצג את ה"יו", כלומר מה שנראה לנו כקיים באופן גשמי. ה"יו" מתקבל מבחירה בין יין ליאנג ("יין יאו יאנג"). הגרעין הלבן לעומת זאת מייצג את ה"וו", כלומר את מה שנראה לנו כבלתי קיים באופן גשמי אבל הוא בעל משמעות בכל זאת. לדוגמה דברים בעלי קיום רוחני כמו "יופי" או "מוזיקה" הם "וו". ה"וו" מתקבל מהרמוניה בין יין ליאנג ("יין הא יאנג"). המושג הסיני "הא" מייצג הרמוניה אבל גם "וגם" לוגי והוא מקביל ל"איי" היפני.

 משמעות המונחים 
צמד המושגים משמש במספר דתות ופילוסופיות סיניות, ביניהן הקונפוציאניזם, הדאואיזם והדת הסינית העממית. המושגים משמעותיים במיוחד בדאואיזם. אמנם המלים יין-יאנג מופיעות רק פעם אחת בספר הדאו דה ג'ינג, אך הספר מלא בדוגמאות והבהרות רבות של "ההדדיות המשותפת". היין והיאנג מהווים אחד מהעקרונות הבסיסים של הרפואה הסינית המסורתית.

ליין-יאנג משמעויות רבות ורחבות. במשמעותם הפשוטה יאנג פירושו "הצד המואר של ההר" וכך הוא מתקשר ליום ולפעילות, לעומתו היין פירושו "הצד המוצל של ההר" וכך הוא מתקשר ללילה ולקיפאון. ניתן להשוות את היין והיאנג לגרף על ישר.

משמעות נוספת היין והיאנג בהקשר של רצף הזמן. שקיעת השמש היא יאנג ההופך ליין, ירח הוא יין מלא, אמצע הלילה הוא יין מלא וזריחה היא יין ההופך ליאנג, שמש הצהריים היא יאנג מלא. את רצף הזמן ניתן לבטא באמצעות השינויים העונתיים, רוחות השמים. דרום וקיץ הם יאנג מלא; מערב וסתיו הם יאנג ההופך ליין; צפון וחורף הם יין מלא, ומזרח ואביב הם יין ההופך ליאנג. המספרים העיקריים והמשניים עבור היין והיאנג הם עד 15.

היין והיאנג משמשים לעיתים קרובות כדרך לביטוי או כסימוכין של מחלה, תרבויות אסייתיות רבות מטפלות במחלות חום/קור או יובש/רטיבות בטיפול נגדי. לדוגמה תסמין יין, כמו התקררות, יטופל באמצעות טיפול יאנג, למשל אוכל חם כמו תבשיל. תסמין יאנג, כמו עצבנות, יטופל באמצעות טיפול יין, למשל אוכל קר כמו פירות.

היין והיאנג יכולים גם לשמש לתיאור בתהליך השינויים בין השלבים השונים של מחזור ההתמרה (טְרַנְסְפוֹרְמַצְיָה). לדוגמה, מים קרים (יין) ניתן להרתיח כך שבסופו של תהליך הם יהיו רתוחים ויהפכו לאדים (יאנג).

 תפיסות מוטעות 
יין-יאנג הם תיאור של ניגודים משלימים ולא דבר מוחלט, מושלם או טהור. כל הפרדה חותכת בין שני תיאורים נוגדים אלה של יין-יאנג תיראה בהיפוך גמור מנקודת מבט אחרת. הגדרת הניגודים נראית הגדרה של נוחיות. כוחות בטבע ברובם ניתנים לחלוקה של מרכיבים המציינים את מצב היין והיאנג שלהם, ובדרך כלל שני אלה נמצאים בתנועה ולא במצב מקובע ומוחלט.

תפיסה מוטעית נפוצה בעולם המערבי גורסת שהחלק הכהה בסמל מייצג את הרע והחלק הבהיר מייצג את הטוב, אך למעשה הסמל מייצג ניגודים שמשלימים אחד את השני כגון יום ולילה, ולמעשה הטוב או הרע נמדדים על ידי מידת האיזון או חוסר האיזון בין זוגות של ניגודים משלימים.

 עקרונות 
כל דבר ניתן לתיאור הן כיין והן כיאנג.
יין-יאנג הם הפכים לכל דבר יש את ההופכי שלו באופן יחסי, שום דבר הוא לא מוחלט. אין דבר שהוא לחלוטין יין או לחלוטין יאנג. בכל נכלל גם גרעין של ההפוך ממנו. לדוגמה חורף יכול להפוך לקיץ; "מה שעולה חייב לרדת".
יין-יאנג תלויים זה בזההאחד לא יכול להתקיים ללא האחר. לדוגמה: יום לא יכול להתקיים ללא לילה, אור לא יכול להתקיים ללא חשכה.
יין-יאנג מתחלקים לחלוקות משנה של יין-יאנגכל היבט של יין או יאנג ניתן לחלוקה נוספת של יין-יאנג. לדוגמה טמפרטורה יכולה להראות חמה או קרה. אולם, חם ניתן לחלוקת משנה חמים או רותח, וקר לקריר או צוֹנֵן. לכל ספקטרום ישנו ספקטרום צר יותר, לכל התחלה יש רגע בזמן, לכל רגע יש התחלה וסוף, בדיוק כמו שכל שעה מתחילה ומסתיימת.
יין-יאנג מכלים ותומכים זה בזהבדרך כלל היין והיאנג שומרים על שיווי משקל כאשר אחד גדל השני קטן, אולם, יכול להתקיים חוסר איזון. יכולים להיות ארבעה סוגים של חוסר איזון: עודף יין, עודף יאנג, חוסר יין, חוסר יאנג.הם יכולים למרות חוסר האיזון להיות זוג: כי עודף יין, יוצר חוסר ביאנג ולהפך. חוסר האיזון יכול להיות עניין יחסי: עודף של יאנג "מכריח" את היין להיות "יותר מרוכז".
יין-יאנג יכולים לשנות צורה מאחד לשניבשלב ספציפי, יין יכול להפוך ליאנג ולהפך. לדוגמה, לילה הופך ליום, חם מתקרר, חיים באים אל קיצם והופכים למוות, צד ההר המוצל עכשיו, יהיה מואר אחר-כך והצד המואר עכשיו, יוצל אחר-כך. אולם גם שינויים אל הם יחסיים. יום ולילה מתקיימים יחד בכדור הארץ בזמן שמתבוננים מן החלל.
חלק מהיין הוא יאנג וחלק מן היאנג הוא ייןהנקודות בכל אחד מן המאפיינים משרתות:
 כתזכורת שיש עקבות של אחד בשני. לדוגמה תמיד יהיה אור בחשכה (כוכבים בלילה), מאפיינים אלה הם לעולם לא אחד או השני.
כתזכורת לכך שצד קיצוני ביותר יכול להפוך מידית להפך שלו, או במילים אחרות התוויות יין-יאנג מותנות בנקודת המבט של המתבונן. לדוגמה האבן הקשה ביותר היא הקלה ביותר לשבירה. דבר זה מראה כי קיצוניות של קיום כל מאפיין במצבו הטהור והבלעדי היא מלאכותית.

 דוגמאות 
+יין☯יאנגשמאלימיןנקבהזכרירחשמשסהר מחסירסהר מתמלאלבנהיםלילהיוםחשוךמוארקרחםצפוןדרוםחורףקיץיום קצריום ארוךמשיכהדחיפהנשיפהשאיפהמנוחהפעילותהתבוננות פנימההתבוננות החוצהקרקעשמייםזוגפרט6987

בתרבות הפופולרית
מעבר למקומו בפילוסופיות סיניות, סמל היין-יאנג נפוץ בתרבות הפופולרית ברחבי העולם ומשמש כסמל פופולרי בחפצים שונים. במדינות מסוימות ישנן בריכות נוי בצורת יין-יאנג והן מאכלסות דגי קוי, שפמנונים וכדומה. בזיכיון הסרטים "קונג פו פנדה" על ארבעת סרטיו נעשה רבות שימוש במונח זה, לצד צ'י. כמו כן שרביטו של לוחם הדרקון נשא את הסמל הזה.

בדגלים
דגלים עם סמל טאיג'יטו יין-יאנג או טריגרמות יין-יאנג סביב סמל הטגווק:

ראו גם
פילוסופיה סינית
טאואיזם
דגל קוריאה הדרומית
רפואה סינית
חמשת היסודות
טאי ג'י צ'ואן
אי צ'ינג
מקרוביוטיקה
דואליזם

 קישורים חיצוניים 

יסודות הרפואה הסינית - דוד כפרי
רפואה סינית מפי הקיסר הצהוב (בתרגום חופשי לעברית)






 ביאורים 

קטגוריה:סמלים
קטגוריה:רפואה סינית
קטגוריה:פילוסופיה סינית
קטגוריה:דאואיזם
קטגוריה:דיכוטומיות